మహాసముద్రం
మహా సముద్రం లేదా మహాసాగరం ("Ocean"), భూగోళం యొక్క జలావరణంలో ప్రధాన భాగం. ఉప్పు నీటితో నిండిన ఈ మహా సముద్రాలు భూమి ఉపరితలము పై 71% పైగా విస్తరించి ఉన్నాయి. వీటి మొత్తం వైశాల్యం 36.1 కోట్ల చదరపు కిలో మీటర్లు. ప్రపంచం సముద్ర జలాలలో దాదాపు సగ భాగము 3,000 మీటర్లు (9,800 అడుగులు) ఫైగా లోతైనవి. సరాసరి మహాసముద్రాల 'సెలైనిటీ' (ఉప్పదనం) దాదాపు మిలియనుకు 35 వంతులు (3.5%). దాదాపు అన్ని సముద్ర జలాల సెలైనిటీ మిలియనుకు 31 నుండి 38 వంతులు ఉంటుంది. మహాసాగరాలన్నీ కలిసి ఉన్నా గాని వ్యావహారికంగా ఐదు వేరు వేరు మహాసాగరాలుగా గుర్తిస్తారు. అవి పసిఫిక్ మహాసముద్రం, అట్లాంటిక్ మహాసముద్రం, హిందూ మహాసముద్రం, ఆర్కిటిక్ మహాసముద్రం మరియు దక్షిణ మహాసముద్రం.
భూతాపం యొక్క ప్రభావాలు
సుమారు గత వంద సంవత్సరాలుగా, వాతావరణంలోని మార్పులు ప్రపంచ సగటు ఉష్ణోగ్రత రికార్డు పెరుగుదలను, అనగా భూమి వేడెక్కడాన్ని సూచించింది.మిగిలిన పరిశీలనలలో ఆర్కిటిక్ కృంగుట, ఆర్కిటిక్ మీథేన్ విడుదల, ఘనీభవించిన మంచు ప్రాంతాలనుండి భూమీ నుండి కార్బన్ విడుదల మరియు తీరనిక్షేపాల నుండి ఆర్కిటిక్ మీథేన్ విడుదల, మరియు సముద్రమట్టాల పెరుగుదల ఉన్నాయి.[9][11] 
ప్రపంచ సగటు ఉష్ణోగ్రత ఈశతాబ్దానికి, కొన్ని అతితీవ్ర వాతావరణ పరిస్థితులతోను, వర్షక్రమంలో మార్పులతోనూ ఉండవచ్చని అంచనా వేయబడింది.ప్రపంచస్థాయి నుండి ప్రాంతీయ పరిమాణానికి మారితే, వాతావరణంలోని ఏ విధంగా మారుతుందనే దానిపై అనిశ్చితి పెరిగింది.వాతావరణంలోని మార్పు పరిగణనలో, పరిమాణంలో, మరియు కాలవ్యవధిలో ఊహించలేని పరిణామాలు వేడెక్కడం వలన సంభవించవచ్చు.[13] వాతావరణంలోని మార్పు భౌతిక ప్రభావాలలో కొన్ని ఖండాంతర మరియు ప్రపంచ స్థాయిలలో మరల్చలేనివిగా ఉన్నాయి. 21వ శతాబ్దాంతానికి సముద్రమట్టం 18 నుండి 59 సె మీ (7.1 నుండి 23.2 అంగుళాలు) పెరుగుతుందని అంచనా వేయబడింది. శాస్త్రీయ అవగాహన లేకపోవడం వలన, సముద్రమట్ట పెరుగుదల అంచనాలు అన్ని మంచుపలకల ప్రాతినిధ్యాన్ని చూపలేకపోవచ్చు. ఈ శతాబ్దంలో మెరిడియోనల్ ఓవర్ టర్నింగ్ సర్క్యులేషన్ మందగించే అవకాశం ఉంది, కానీ భూతాప ప్రభావం వలన అట్లాంటిక్ మరియు ఐరోపా లలో ఉష్ణోగ్రత ఇంకా పెరగగలదు .[18] 1-4 °C భూమి వేడెక్కితే (1990-2000 కు సంబంధించి), గ్రీన్లాండ్ మంచు పలక పాక్షికంగా కరిగే అవకాశం ఉంది ఇది కరగడానికి కొన్ని శతాబ్దాలనుండి వేల సంవత్సరాల కాలం పడుతుంది. పశ్చిమ అంటార్కిటిక్ మంచు పలక పాక్షిక తరుగుదలతో, సముద్ర మట్టం 4-6 మీ లేదా అంతకంటే ఎక్కువ పెరుగవచ్చు.